Ehdotus NEUVOSTON PÄÄTÖS unionin puolesta kansainvälisessä viljaneuvostossa omaksuttavasta kannasta viljojen kauppaa koskevan vuoden 1995 yleissopimuksen voimassaolon jatkamiseen /* KOM/2011/0004 lopull. - NLE 2011/0003 */





[pic] | EUROOPAN KOMISSIO | Bryssel 18.1.2011 KOM(2011) 4 lopullinen 2011/0003 (NLE) Ehdotus NEUVOSTON PÄÄTÖS unionin puolesta kansainvälisessä viljaneuvostossa omaksuttavasta kannasta viljojen kauppaa koskevan vuoden 1995 yleissopimuksen voimassaolon jatkamiseen PERUSTELUT 1. Yhteisö teki neuvoston päätöksellä 96/88/EY[1] viljojen kauppaa koskevan vuoden 1995 yleissopimuksen, jäljempänä ’yleissopimus’, joka oli voimassa 30. kesäkuuta 1998 saakka, ja sen voimassaoloa on sittemmin jatkettu säännöllisin väliajoin. Viimeksi yleissopimuksen voimassaoloa jatkettiin kansainvälisen viljaneuvoston päätöksellä vuoden 2009 kesäkuussa, ja yleissopimus on nyt voimassa 30. kesäkuuta 2011 saakka. 2. Yleissopimuksen voimassaolon jatkaminen uudella kaksivuotiskaudella on unionin edun mukaista. 3. Yleissopimuksen voimassaolon jatkaminen tarkoittaa myös, että unionin on edelleen maksettava osuutensa kansainvälisen viljasopimuksen hallinnollisesta talousarviosta, joka kattaa kyseisen yleissopimuksen ja elintarvikeapua koskevan vuoden 1999 yleissopimuksen. Osuus kuuluu EU:n talousarvion alamomenttiin 05 06 01 (Kansainväliset maataloussopimukset). 4. Tällä ehdotuksella komissio pyrkii saamaan neuvostolta valtuutuksen äänestää unionin nimissä kansainvälisessä viljaneuvostossa sen puolesta, että viljojen kauppaa koskevan vuoden 1995 yleissopimuksen voimassaoloa jatketaan 30. päivään kesäkuuta 2013. 2011/0003 (NLE) Ehdotus NEUVOSTON PÄÄTÖS unionin puolesta kansainvälisessä viljaneuvostossa omaksuttavasta kannasta viljojen kauppaa koskevan vuoden 1995 yleissopimuksen voimassaolon jatkamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: 1. Yhteisö teki neuvoston päätöksellä 96/88/EY[2] viljojen kauppaa koskevan vuoden 1995 yleissopimuksen, jonka voimassaoloa on säännöllisin väliajoin jatkettu kahdella vuodella. Viimeksi yleissopimuksen voimassaoloa jatkettiin kansainvälisen viljaneuvoston päätöksellä vuoden 2009 kesäkuussa, ja yleissopimus on nyt voimassa 30 päivään kesäkuuta 2011. Yleissopimuksen voimassaolon jatkaminen edelleen on unionin edun mukaista. Komissio, joka edustaa unionia kansainvälisessä viljaneuvostossa, olisi sen vuoksi valtuutettava äänestämään voimassaolon jatkamisen puolesta, ON HYVÄKSYNYT TÄMÄN PÄÄTÖKSEN: Ainoa artikla Euroopan unionin kanta kansainvälisessä viljaneuvostossa on äänestää sen puolesta, että viljojen kauppaa koskevan vuoden 1995 yleissopimuksen voimassaoloa jatketaan kahdella vuodella. Komissio valtuutetaan ilmaisemaan tämä kanta kansainvälisessä viljaneuvostossa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Toimintalohko: Maatalous ja maaseudun kehittäminen Toiminto: Maatalouden ja maaseudun kehittämisen toimintalohkon kansainväliset näkökohdat | TOIMENPITEEN NIMI: VILJOJEN KAUPPAA KOSKEVAN VUODEN 1995 YLEISSOPIMUKSEN VOIMASSAOLON JATKAMINEN | 1. BUDJETTIKOHTA + OTSAKE Otsake 4 – Euroopan unioni kansainvälisenä toimijana 05 06 01: Kansainväliset maataloussopimukset 2. NUMEROTIEDOT 2.1. Toimenpiteen kokonaismäärärahat (B-osa): 0,756 miljoonaa euroa 2.2. Toimenpiteen soveltamisaika: 1.7.2011–30.6.2013 2.3. Monivuotinen kokonaismenoarvio (milj. euroa), edellyttäen, että budjettivallan käyttäjä hyväksyy vuosien 2012 ja 2013 talousarvion 2012 | 2013 | Yhteensä | Sitoumukset | 0,360 | 0,396 | 0,756 | Maksut | 0,360 | 0,396 | 0,756 | 2.4. Yhteensopivuus rahoitussuunnitelman ja rahoitusnäkymien kanssa X Ehdotus on nykyisen rahoitussuunnitelman mukainen. 2.5. Vaikutukset tuloihin X Ehdotuksella ei ole vaikutuksia tuloihin (kyseessä ovat toimenpiteen toteuttamiseen liittyvät tekniset näkökohdat). 3. BUDJETTITIEDOT Määrärahalaji | Uusi | EFTA osallistuu | Ehdokasmaat osallistuvat | Rahoitusnäkymien otsake | Pakoll. | Jaks. | EI | EI | EI | 4 EU kansainvälisenä toimijana | 4. OIKEUSPERUSTA SEUT-sopimuksen 207 artikla yhdessä 218 artiklan 9 kohdan kanssa. 5. KUVAUS JA PERUSTELUT 5.1. Yhteisön tuen tarve Erityisesti maatalousalansa taloudellisen merkityksen vuoksi EU:n on oltava osallisena kansainvälisissä maataloussopimuksissa, jotka ovat tärkeä keino seurata maailmanlaajuista kehitystä ja puolustaa unionin etuja kyseisten tuotteiden osalta. Kansainvälisten sopimusten tavoitteet voidaan saavuttaa EU:n kansainväliselle viljaneuvostolle maksamien jäsenmaksuosuuksien ansiosta. Kansainvälinen viljaneuvosto, joka hallinnoi sopimusta viljojen kauppaa koskevasta vuoden 1995 yleissopimuksesta ja elintarvikeapua koskevasta vuoden 1999 sopimuksesta, edistää sopimusten tavoitteita, joihin kuuluvat mm. kansainvälinen yhteistyö, tilastotietojen vaihto ja markkinakehityksen ennakoiminen sekä elintarvikeapua koskevan yleissopimuksen osalta sen takaaminen, että kehitysmaat saavat Euroopan unionilta ainakin vähimmäismäärän elintarvikeapua. Näin ollen sopimuksiin osallistuminen on EU:n etujen mukaista. Jäsenmaksut sovitaan vuosittain, ja ne on maksettava niin kauan kuin EU on sopimusten osapuoli. Jos EU:n pitäisi toteuttaa yksinään samat toimet kuin kansainvälinen viljaneuvosto toteuttaa, niistä aiheutuvat kokonaiskustannukset olisivat epäilemättä paljon korkeammat kuin jäsenmaksut. 5.2. Suunnitellut toimet ja yhteisön rahoitustukea koskevat yksityiskohtaiset säännöt EU maksaa jäsenmaksun vuosittain kansainväliselle viljaneuvostolle. Maksuja maksetaan niin kauan kuin EU on sopimusten allekirjoittajana. Euroopan komissio osallistuu täysipainoisesti kansainvälisen viljaneuvoston toimintaan ja saa nauttia kaikista jäsenyyden mukanaan tuomista eduista. 6. RAHOITUSVAIKUTUKSET 6.1. Kokonaisrahoitusvaikutus B-osaan Maksusitoumusmäärärahat (kolmen desimaalin tarkkuudella): 0,756 miljoonaa euroa kahden vuoden ajalle seuraavasti: 0,360 miljoonaa euroa varainhoitovuodeksi 2011/2012 ja 0,396 miljoonaa euroa varainhoitovuodeksi 2012/2013. 6.2. Laskenta Näiden kahden yleissopimuksen soveltamiseen liittyvät menot katetaan kaikkien viljoja koskevan yleissopimuksen jäsenten maksamilla vuotuisilla osuuksilla. Kukin osuus vahvistetaan asianomaiselle jäsenelle annetun äänimäärän mukaan ja suhteessa sen merkitykseen kansainvälisillä markkinoilla. Yleissopimuksen osalta kokonaisäänimäärä on 2 000, josta Euroopan unionilla on 386 ääntä varainhoitovuosina 2011/2012 ja 2012/13. Äänikohtaisten kustannusten arvioidaan vuonna 2011/2012 olevan 932 euroa, jolloin EU:n rahoitusosuus on 0,360 miljoonaa euroa. Vuonna 2012/2013 rahoitusosuuden arvioidaan olevan 0,396 miljoonaa euroa, kun otetaan huomioon äänikohtaisten kustannusten mukauttaminen. Näihin määriin lisättiin 10 prosentin varmuusmarginaali (valuuttakurssit, ennakoimattomat muutokset organisaatiossa jne.). Laskelmissa käytetty valuuttakurssiarvio on 1,25 euroa = 1 GBP. 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutukset henkilöresursseihin Laji | Toiminnan hallinnointiin tarvittava nykyinen henkilöstö | Yhteensä | Toimintaan liittyvien tehtävien kuvaus | Vakinaisten toimien määrä | Väliaikaisten toimien määrä | Virkamiehet tai väliaikaiset toimihenkilöt | A B C | 0,2 0,1 – | – – – | 0,2 0,1 – | Kansainvälisen viljaneuvoston kokousten valmistelut ja seuranta | Muu henkilöstö | – | – | – | Yhteensä | 0,3 | – | 0,3 | 7.2. Henkilöstön taloudellinen kokonaisvaikutus Henkilöstöresurssin tyyppi | Määrä euroina | Laskentamenetelmä | Virkamiehet Väliaikaiset toimihenkilöt | 36 600 | 0,3 x 122 000 | Muu henkilöstö | Yhteensä | 36 600 | 8. SEURANTA JA ARVIOINTI 8.1. Seurantamenettely Komission yksiköt osallistuvat täysipainoisesti kansainvälisen viljaneuvoston hallintokomiteoiden ja neuvoston työhön. Nämä elimet vahvistavat talousarvion maksuosuudet. Kokousraportit ja kokouksissa tehdyt päätökset julkaistaan, ja ne ovat vapaasti jäsenten käytettävissä. 9. PETOSTENTORJUNTA EU:n rahoitusosuuksien toteutuminen ja valvonta tarkastetaan kansainvälisen viljaneuvoston sopimuksen sääntöjen mukaisesti. Erityiset tilintarkastusta ja valvontaa koskevat yksityiskohtaiset säännöt annetaan tämän kansainvälisen järjestön oikeusperustassa. Riippumaton ulkopuolinen tilintarkastaja varmentaa järjestön tilit. Tämän jälkeen kansainvälisen viljaneuvoston toimivaltainen elin hyväksyy ja julkaisee varmennetut tilit. [1] EYVL L 21, 27.1.1996, s. 47. [2] EYVL L 21, 27.1.1996, s. 6.